ஒருமுறை ஹஸ்ரத் நபி (ஸல்) அவர்கள் தண்ணீரை அதிகப்படுத்தியதும் இவ்விதமான தக்தீரின் வகையைச் சார்ந்ததாகும். இன்றைய மக்கள் இந்த அடையாளத்தை மறுத்தாலும் மறுக்கலாம். ஆனால் ஹதீஸ்களில் இது பற்றி எந்த அளவுக்கு ஏராளமான அறிவிப்புகள் வந்துள்ளனவென்றால் எந்தவொரு முஸ்லிமும் இதனை மறுக்கமுடியாது. ஆயினும் இந்த அடையாளம் முஸ்லிம்களின் முன்னால் மட்டுமே நிகழ்ந்தது. காரணம், காபிர்களின் முன்னால் இவ்வாறான அடையாளம் வெளிப்பட்டால் அவர்களுக்கு மறைவானவற்றின் மீது நம்பிக்கை கொள்ளும் வாய்ப்பு கிடைக்காது போய்விடும் அல்லது அப்படிப்பட்ட தெளிவான அடையாளத்தைக் கண்டும், மந்திரவாதி – மாயக்காரர் என்றெல்லாம் கூறி விரைவில் சூழ்ந்து கொள்ளும் இறை தண்டனைக்கு ஆளாகியிருப்பார்கள். இது ‘ரஹ்மானியத்’ எனும் இறைபண்பிற்கு மாற்றமானது.